Document ID: 32007D0099

KOMISIJAS LĒMUMS
(2007. gada 14. februāris),
ar ko groza Lēmumu 2005/692/EK par noteiktiem aizsardzības pasākumiem attiecībā uz putnu gripu Dienvidkorejā
(izziņots ar dokumenta numuru K(2007) 410)
(Dokuments attiecas uz EEZ)
(2007/99/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 7. punktu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 6. punktu,
tā kā:
(1)
Pēc putnu gripas uzliesmojuma, ko izraisīja ļoti patogēnais H5N1 vīrusa celms un kas 2003. gada decembrī sākās Āzijas dienvidaustrumos, Komisija pieņēma vairākus aizsardzības pasākumus saistībā ar putnu gripu. Konkrētāk šie pasākumi ietver Komisijas 2005. gada 6. oktobra Lēmumu 2005/692/EK par noteiktiem aizsardzības pasākumiem attiecībā uz putnu gripu vairākās trešās valstīs (3).
(2)
Dienvidkoreja 2006. gada 25. novembrī apstiprināja, ka putnu fermā valsts dienvidos konstatēts putnu gripas uzliesmojums, ko izraisījis ļoti patogēnais H5N1 vīrusa celms.
(3)
Saskaņā ar spēkā esošajiem Kopienas tiesību aktiem Dienvidkoreja drīkst eksportēt uz Kopienu tikai neapstrādātu lolojumdzīvnieku barību un neapstrādātas barības vielas, kuru sastāvā ir jebkādas mājputnu daļas, pārtikā lietojamas olas un neapstrādātas jebkādu putnu medību trofejas.
(4)
Ņemot vērā dzīvnieku veselības apdraudējumu, ievazājot ļoti patogēnu putnu gripu Kopienā, ir lietderīgi nekavējoties pārtraukt šo produktu ievešanu no Dienvidkorejas.
(5)
Tādēļ Lēmums 2005/692/EK ir attiecīgi jāgroza.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/692/EK 3. pantu aizstāj ar šādu pantu:
“3. pants
Dalībvalstis pārtrauc ievest no Malaizijas un Dienvidkorejas šādus produktus:
a)
neapstrādātu lolojumdzīvnieku barību un neapstrādātas barības vielas, kuru sastāvā ir jebkādas mājputnu daļas;
b)
pārtikā lietojamas olas; kā arī
c)
neapstrādātas jebkādu putnu medību trofejas.”
2. pants
Dalībvalstis nekavējoties veic vajadzīgos pasākumus, lai izpildītu šo lēmumu, un šos pasākumus publicē. Dalībvalstis par tiem nekavējoties informē Komisiju.
3. pants
Šis lēmums ir adresēts dalībvalstīm.
Briselē, 2007. gada 14. februārī

Labels: 3
0
18
6